અંગત જીવનમાં સુધીરભાઈ પારાવાર એકલતાથી પીડાઈ રહ્યા હતા. તેમનાં પ્રથમ પત્નીનું ૪૫ વર્ષની ઉંમરે કૅન્સરને કારણે નિધન થઈ ગયું હતું. ત્યારે લોકોએ તેમને બીજાં લગ્ન કરી લેવા ખૂબ સમજાવ્યા હતા, પરંતુ દીકરો આશિત ત્યારે ખૂબ નાનો હતો અને ખુદ સુધીરભાઈનું પણ મન ત્યારે માન્યું નહીં. અલબત્ત, આગળ જતાં જીવનમાં એકલતા કોરી ખાવા માંડી, સુધીરભાઈએ પુષ્કળ કામ, મિત્રોની મહેફિલો અને પ્રવાસોથી આ એકલતા પૂરવાના ખૂબ પ્રયત્ન્ા કર્યા, પરંતુ હૃદયનો એક ખૂણો કાયમ ખાલી રહેતો.